Kralj Miraz

Miraz je izmišljeni lik iz C. S. Lewisovih fantastičnih priča Narnijske hronike. Glavni je antagonist u knjizi Princ Kaspijan, i ujak je protagonista knjige. Miraz je lažni kralj Narnije, jer je ubio svog brata, Kaspijana IX, odmah nakon rođenja svog nećaka, da bi zauzeo prijestolje. 

Miraz je okrutan i nepopularan vladar. Najzloglasniji zbog zabrane učenja o historiji Narnije prije Telmarinaca,on također nameće visoke poreze i donosi oštre zakone. U početku je tolerirao Kaspijana kao svog nasljednika, uzevši titulu "Lord Zaštitnik" za sebe, prije nego što je preuzeo prijestolje dok je Kaspijan bio malo dijete. Mnogo godina poslije, njegova žena, Prunaprismia, nosi sina. Miraz je tada spreman da ubije i Kaspijana kako bi potvrdio svoje naslijeđe.

Kaspijan, kojeg je njegov učitelj upozorio u pravi čas, bježi iz Mirazovog dvorca i udružuje se sa "Starim Narnijcima."

Izbija građanski rat koji kulminira pobjedom Petera Pevensija nad Mirazom u dvoboju. Miraza tada ubija u činu izdaje njegov savjetnik Lord Glozelle, kao čin osvete jer mu je Miraz rekao da priča "kao stara žena" kad je  navodio razloge zašto se ne bi trebali boriti protiv Kralja Petera.

Kategorija:Fantastika